淘寶網

淘寶網，簡稱淘寶，係中國大陸最受歡迎嘅網上購物平臺，亦係阿里屬下嘅網站。2003年5月10號由馬雲一手創辦，總部喺浙江杭州餘杭區文一西路969號西溪園區入面。佢主要同中國大陸、香港、澳門、臺灣同埋國外華人社區搞購物業務。

佢亦係家下世界範圍較出名嘅電商交易平臺之一，旗下網站重有天貓同埋一淘網。

支付寶

淘寶網屬下嘅支付寶係畀錢找數用到嘅獨有系統。由2016年中開始，由於中國大陸實行實名制，即係一定要有大陸銀行戶口資料先至有得用支付寶餘額畀錢，否則就可以用PPS過數/信用卡/便利店點數卡畀支付寶。

佢嘅業務越嚟越發達，送貨去香港除咗經順豐速遞外，亦可以經由官方集運或者其他集運公司運送。

類:阿里巴巴集團
類:購物網站
類:杭州公司